劉知幾

劉知幾，字子玄，係唐代官員、史學家同史學評論家，徐州彭城縣人。

生平 
劉知幾屋企歷代都係書香官宦世家，因此自幼就接受嚴格嘅教育。佢對於好似古文尚書呢啲艱澀難明嘅書興趣唔大，但係對於《春秋左氏傳》呢類敘述歷史故事嘅著作就相當鍾意，用咗一年時間就將左氏傳讀完，並喺十七歲嘅時候，遍覽《史記》、《漢書》到《唐實錄》等嘅史書。

佢喺二十歲進入仕途，但佢嘅仕途並唔順利。佢擔任嘉縣主簿，一做就做咗十九年，其後先後擔任著作郎、鳳閣舍人等，同時兼修國史。

開元九年，佢嘅大仔犯罪流放，劉知幾因為幫佢個仔辯護，激嬲玄宗，畀人貶為安州都督府別駕，到任後冇耐就去世，享年六十一歲。

史學理論 
劉知幾以「多譏往哲，喜述前非」喺古代史學批評史上著稱。佢嘅代表作《史通》係東亞第一部史學評論嘅專書，畀後人譽為「載筆之法家，著述之監史」。喺《史通》入面，佢以尖銳嘅筆法，戳穿咗罩喺儒家經典上嘅光環，揭露咗儒經所載古代聖君明主事蹟嘅虛偽，提出《史記》 、《漢書》以嚟歷代正史中存在嘅不足，並分析史書嘅優缺點，對史書嘅體例、類別加以評論以及闡述，為後代史家提供一本尋找點樣寫出優良史書中國史學家
類:大唐官員
知幾